Aidesia

Aidesia () (400-luku) oli antiikin kreikkalainen uusplatonilainen filosofi, joka vaikutti Aleksandriassa. Hän oli Syrianoksen sukulainen ja Hermiaan vaimo. Nuorena hänet oli alun perin kihlattu Proklokselle.

Aidesian kerrottiin olleen maineikas sekä kauneudessa että hyveellisyydessä. Hermiaan kuoleman jälkeen Aidesia keskittyi hädänalaisten auttamiseen ja lastensa Ammonioksen ja Heliodoroksen kasvattamiseen. Hän siirtyi viimeksi mainitun mukana Ateenaan, jossa kummatkin opiskelivat filosofiaa. Aidesia eli melko pitkään, ja hänen hautajaispuheensa piti heksametrimitassa Damaskios, joka oli tuolloin vielä nuori.

Lähteet 

Antiikin kreikkalaiset filosofit
Uusplatonistit